Up-208/99
Natisni
Opravilna št.:
Up-208/99
Datum odločitve:
27. 1. 2000
ECLI:
ECLI:SI:USRS:2000:Up.208.99
Akt:
Ustavna pritožba A. A. z dne 5. 8. 1999
Izrek:
Ustavna pritožba A. A. z dne 5. 8. 1999 se zavrže.
Evidenčni stavek:
Ustavna pritožba je kljub dopolnitvi nerazumljiva in pomanjkljiva tako, da je Ustavno sodišče ne more preizkusiti. To pomeni, da pritožnica ustavne pritožbe ni dopolnila v skladu s pozivom. Zato je bilo treba njeno ustavno pritožbo zavreči.
Geslo:
Nepopolna vloga in njena pomanjkljiva dopolnitev v določenem roku.
Pravna podlaga:
Zakon o Ustavnem sodišču (ZUstS), 54., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
6. 8. 1999
Vrsta odločitve:
sklep
Vrsta rešitve:
zavrženje
Dokument:
US19901
Up-208/99
27. 1. 2000
S K L E P
Ustavno sodišče je v postopku za preizkus ustavne pritožbe A. A. iz Ž. Z. na seji senata dne 27. 1. 2000
s k l e n i l o :
Ustavna pritožba A. A. z dne 5. 8. 1999 se zavrže.
O b r a z l o ž i t e v
1. Pritožnica je pri Ustavnem sodišču vložila dne 5. 8. 1999 vlogo, ki jo je naslovila ustavna pritožba. V tej vlogi omenja nepravdno zadevo št. N 112/88 v zvezi z nepravdno zadevo št. N 94/93 in pravdno zadevo št. P 470/80. Navaja, da Okrajno sodišče v Slovenj Gradcu s pomočjo odvetnikov že skoraj 20 let ogroža njene ustavne pravice. Vlogi pa je priložila sklep Višjega sodišča v Mariboru št. Cp 484/98 z dne 21. 4. 1998, ki se nanaša na pritožbo zoper sklep Okrajnega sodišča v Slovenj Gradcu št. P 470/80-91 z dne 12. 1. 1998 o zavrženju pobude za vložitev zahteve za varstvo zakonitosti, zapisnik o naroku v nepravdni zadevi št. N 94/93 z dne 11. 6. 1999 in pritožbo na sklep št. N 112/88 z dne 1. 3. 1995, ki jo je dne 11. 3. 1995 vložila pri Okrajnem sodišču v Slovenj Gradcu. Z vlogo z dne 23. 9. 1999 pa je predlagala, naj Ustavno sodišče obravnava še kazensko zadevo št. K 280/96 zoper geometra B. B. in zoper sodnico C. C. K tej vlogi je priložila pritožbo, ki jo je vložila na Okrajno sodišče zoper sklep, ki "se nanaša na zavrženje obtožbe zoper B. B.".
2. Ker je bila ustavna pritožba nerazumljiva in pomanjkljiva, je bila pritožnica na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju:
ZUstS) pozvana k njeni dopolnitvi.
3. V dopolnitvi ustavne pritožbe je pritožnica navedla, da je vložila predlog za obnovo postopka pravdne zadeve št. P 470/80 in da naj bi Višje sodišče temu predlogu s sklepom št. Cp 484/98 z dne 21. 4. 1998 ugodilo. Ta sklep je ponovno priložila, poleg tega pa še sklep Temeljnega sodišča v Mariboru št. N 112/88 z dne 16. 4. 1993 o zavrženju revizije, predlog za obnovo postopka št. P 470/80, naslovljen dne 23. 1. 1998 na "predsedstvo" Okrajnega sodišča v Slovenj Gradcu ter dopise, naslovljene na Okrožno državno tožilstvo v Slovenj Gradcu in na njeno odvetnico.
Pritožnica zatrjuje, da je Okrajno sodišče v Slovenj Gradcu kršilo 14. in 15. člen Ustave in Ustavnemu sodišču predlaga, "da Ustavno sodišče vzame na znanje in preučitev nezakonitega sklepa št. N 112/88, obrazložitev kršitev odvetnice, predlog za obnovo postopka št. P 470/80 in št. N 112/88, sklep Višjega sodišča v Mariboru št. P 470/98 z dne 21. 4. 1998".
4. Sklep Višjega sodišča v Mariboru št. Cp 484/98 z dne 21. 4. 1998 ne potrjuje navedb pritožnice, da se ta sklep nanaša na ugoditev predlogu za obnovo postopka. S tem sklepom je namreč Višje sodišče razveljavilo del sklepa sodišča prve stopnje št. P 470/80-91 z dne 12. 1. 1998 v delu, ki se je nanašal na zavrženje pobude za zahtevo za varstvo zakonitosti. V obrazložitvi pa je sodišče navedlo, da bi moralo prvostopno sodišče nepravilno vloženo pobudo odstopiti pristojnemu državnemu tožilcu.
5. Ustavna pritožba je tako kljub navedeni dopolnitvi nerazumljiva in pomanjkljiva, tako da je Ustavno sodišče ne more preizkusiti. To pomeni, da pritožnica ustavne pritožbe ni dopolnila v skladu s pozivom z dne 14. 12. 1999. Zato je Ustavno sodišče njeno ustavno pritožbo zavrglo.
6. Senat Ustavnega sodišča je sprejel ta sklep na podlagi četrte alinee prvega odstavka 55. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata
dr. Lojze Ude